  Туспуктэм: Руслан Нуриахметов Наталия Сильвестрова Удмуртиын улӥсьёслы ӵектосъёсъя «Среда возможностей» вожвылъяськонэ пыриськыны ӵекто. Конкурслэн ужпумез – гуртъёсысь но пичи каръёсысь нылпиослы шудо-буро улон радъян, соослы азинскыны выль луонлыкъёс кылдытон. Со сярысь элькунысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Вожвылъяськонэз Тимченколэн Фондэз радъя. Конкурсэ таӵе номинационъя пыриськыны луэ: 6 аресозь пиналъёслылы ӵектосъёс; 7-13 аресъем нылпиослы ӵектосъёс; 14-18 аресъем пиналъёслы ӵектосъёс; аресъя сюбегатонъёстэк ӵектосъёс. Вормисьёс 1 миллионозь манет утозы, озьы ик дышетскыны но опытэн воштӥськыны, фондлэн ужрадъёсаз пыриськыны луонлык басьтозы. Куриськонъёсты 24-тӥ куарусёнозь куто. Вожвылъяськон сярысь пыр-почгес ӵолсконпусъя тодыны лоуз. Тегъёс: ӵектос вожвылъяськон Удмуртия  